**Duális képzés a Békés Vármegyei Kormányhivatalnál**

A Békés Vármegyei Kormányhivatal (a továbbiakban: Kormányhivatal) együttműködési megállapodást kötött az Ódudai Egyetem Alba Regia Műszaki Karral, amelynek értelmében 2025. év szeptemberétől 2 fő hallgató fogadására nyílik lehetőség *földmérő és földrendező mérnök* duális képzés keretében.

**Szakmai gyakorlóhely neve, székhelye és weboldala:**

Békés Vármegyei Kormányhivatal

Földhivatali Főosztály

5600 Békéscsaba, Hunyadi tér 1.

https://kormanyhivatalok.hu/

**Miért jelentkezz hozzánk?**

A Kormányhivatal évek óta fogad főiskolásokat és egyetemistákat szakmai gyakorlatra, akik az elméleti tudás mellett a Kormányhivatalnál megismerhetik a szakterületükhöz kapcsolódó munkafolyamatokat, betekintést nyerhetnek a való világba.

**Miért érdemes duális alapképzést választanod?**

A duális képzés keretében lehetőséged van arra, hogy megszerzett elméleti tudásodat azonnal átültesd a gyakorlatba, mivel az egyetemi évek alatt már az első félévtől kapcsolatban vagy az általad kiválasztott munkahellyel.

Duális képzésben résztvevőként tanulmányaid befejezése után olyan gyakorlatorientált tudás birtokában leszel, amely lehetőséget teremt arra, hogy ne teljesen pályakezdőként lépj be a munka világába.

**Mit várunk el a hozzánk jelentkezőktől?**

* Tanulmányok iránti elkötelezettséget.
* Érdeklődést, pozitív hozzáállást, nyitottságot, kezdeményezőkészséget.
* Képességet a csapatmunkára.
* Jó kommunikációs képességet.
* Rugalmasságot, problémamegoldó képességet.
* Számítógépes ismeretet.

**Hogyan jelentkezhetsz?**

A Kormányhivatal és az Óbudai Egyetem Alba Regia Műszaki Kar által közösen indított duális képzésre a mellékelt jelentkezési lap kitöltésével jelentkezhetsz. A jelentkezéshez az alábbi dokumentumokat kérjük csatolni:

* Magyar nyelvű önéletrajz és motivációs levél,
* A harmadik év végi és a negyedik év féléves tanulmányi eredményeit igazoló bizonyítvány másolata VAGY érettségi bizonyítvány,
* Nyelvvizsga bizonyítvány(ok) másolata (amennyiben van).

#### A kiválasztási folyamat:

A duális képzésre beérkező jelentkezéseket a tanulmányi átlag, illetve a beküldött dokumentumok figyelembe vételével bíráljuk el. A jelentkezők dokumentumainak értékelését követően az általunk legjobbnak tartott jelentkezőket egy személyes felvételi interjúra hívjuk meg.  
A felvételi interjú időpontja *2025. év június hónapjában* várható. A pontos időpont a későbbiekben kerül meghatározásra, amelyről minden jelentkezőt értesítünk. A felvétel akkor sikeres, ha a Kormányhivatal, és az Óbudai Egyetem Alba Regia Műszaki Kar elvárásainak egyaránt megfelelsz.

A Kormányhivatalnál történt *felvételi eljárás eredményéről legkésőbb 2025. július 15. napjáig értesítést küldünk* minden hozzánk jelentkező jelöltnek.

#### Jelentkezési határidő: 2025. május 31.

A jelentkezési lapot a csatolt dokumentumokkal együtt elektronikus úton a [hivatal@bekes.gov.hu](mailto:hivatal@bekes.gov.hu) e-mail címre várjuk.

Szeretettel várunk a Békés Vármegyei Kormányhivatal csapatában!